paragraph_text: Cauveo, kao i njihovi preci Mbaya imali su klasno društvo, a prema izvještajima koje Claude Lévi-Strauss navodi u svojoj knjizi Tristes Tropiques, u selu Nalike još je 1935. godine bilo starijih Chamacoco-robova, na koje su Caduvejci  'gledali s visine' . Plemstvo se kod Caduvejaca tetoviralo samo po licu, dok su robovi i običan puk tetovirali cijelo tijelo, a s lica su, poput Abipóna i nesrodnih Mundea, čupali sve dlake, uključujući i obrve.